arnastofnun/IGC-2024 huggingface dataset:
S-1356/2011

Mál þetta, sem dómtekið var 6. janúar sl., er höfðað með ákæru lögreglustjórans á höfuðborgarsvæðinu, útgefinni 29. nóvember 2011, á hendur H-kk-þgf J-kk-þgf R-kk-þgf, kt. 000000-0000, Ásatúni 14, Kópavogi „fyrir fíkniefnalagabrot, með því að hafa, sunnudaginn 20. febrúar 2011, í geymslu í kjallara Ástúns 14 í Kópavogi, sem tilheyrði íbúð ákærða, haft í vörslum sínum í sölu- og dreifingarskyni 72 kannabisplöntur og jafnframt um nokkurt skeið fram til þess dags ræktað greindar plöntur sem lögreglumenn fundu við húsleit.

Telst þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974, sbr. lög nr. 13/1985, sbr. lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ofangreindar 72 kannabisplöntur verði gerðar upptækar, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Einnig er þess krafist að flúrljós og vökvakerfi sem hald var lagt á og sem notað var til framleiðslu á kannabisplöntum verði gerð upptækt samkvæmt 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Hinn 16. janúar 2003 var ákærði dæmdur til greiðslu sektar fyrir fíkniefnalagabrot og hinn 21. febrúar 2005 var ákærði dæmdur í 45 daga fangelsi, skilorðsbundið í tvö ár, fyrir fíkniefnalagabrot og þjófnað.

Við ákvörðun refsingar er litið til greiðrar játningar ákærða. Þykir refsing hans hæfilega ákveðin fangelsi í 60 daga, en rétt þykir að fresta fullnustu refsingarinnar og skal hún falla niður að liðnum tveimur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 72 kannabisplöntum, flúrljósi og vökvakerfi.

Enginn sakarkostnaður hlaust af meðferð málsins.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, H-kk-nf J-kk-nf R-kk-nf, sæti fangelsi í 60 daga, en fullnustu refsingarinnar er frestað og skal hún falla niður að liðnum tveimur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 72 kannabisplöntum, flúrljósi og vökvakerfi.

R-kvk-nf B-kvk-nf

Rétt endurrit staðfestir.

Héraðsdómur Reykjaness 17. 1. 2012
S-1373/2011

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 5. desember 2011 á hendur I-kk-þgf S-kk-þgf I-kk-þgf, kt. […], […], fyrir eignaspjöll:

I.

Með því að hafa aðfaranótt föstudagsins 4. mars 2011, á […], Reykjanesbæ, sparkað og kýlt í fataskáp sem var á gangi á 3. hæð, með þeim afleiðingum að fataskápurinn brotnaði.

Er þetta talið varða við 1. mgr. 257. gr. almennra hegningarlaga nr. 19/1940.

II.

Með því að hafa sunnudaginn 3. apríl 2011, á […], Reykjanesbæ, kýlt hurð, á herbergi nr. 19 sem var á gangi á 3. hæð, með þeim afleiðingum að hurðin brotnaði, læsingin á hurðinni brotnaði ásamt dyrastaf hurðarinnar.

Er þetta talið varða við 1. mgr. 257. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing og boðaði ekki forföll en í fyrirkalli, sem var gefið út 19. desember 2011 og birt 5. janúar 2012, var tekið fram að yrði ekki sótt þing að forfallalausu gæti ákærði búist við að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og eru brot ákærða rétt heimfærð til refsiákvæða í ákærunni.

Ákærði er fæddur í mars 1991. Samkvæmt sakarvottorði hans var honum með lögreglustjórasátt þann 21. desember 2010 gert að greiða sekt fyrir brot gegn 257. gr. almennra hegningarlaga. Þann 25. janúar 2011 var ákærði dæmdur í fangelsi í tvo mánuði, skilorðsbundið til tveggja ára, fyrir brot gegn 157. gr. og 219. gr. almennra hegningarlaga og ýmis umferðarlagabrot. Þann 16. maí 2011 var ákærði dæmdur í fangelsi í tvo mánuði, skilorðsbundið til tveggja ára, fyrir brot gegn 157. gr. og 1. mgr. 244. gr. almennra hegningarlaga. Brot þau sem ákærði er nú sakfelldur fyrir voru framin fyrir dóminn 16. maí 2011 og því ber að dæma honum hegningarauka samkvæmt 78. gr. almennra hegningarlaga, sbr. 77. gr. laganna. Það er mat dómara að brot þau sem ákærði er nú sakfelldur fyrir hefðu ekki haft áhrif á ákvörðun refsingar í framangreindum dómi. Ákærða verður því ekki gerð sérstök refsing í máli þessu.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærða, I-kk-þgf S-kk-þgf I-kk-þgf, er ekki gerð sérstök refsing í máli þessu

S-kvk-nf B-kvk-nf
S-1382/2011

Mál þetta, sem dómtekið var 6. janúar sl., er höfðað með ákæru lögreglustjórans á höfuðborgarsvæðinu, útgefinni 6. desember 2011, á hendur H-kk-þgf F-kk-þgf G-kk-þgf, kt. 000000-0000, Borgarási 10, Garðabæ „fyrir fíkniefnalagabrot, með því að hafa föstudaginn 2. september 2011, að Borgarási 10 í Garðabæ, haft í vörslum sínum 30 kannabisplöntur, 6,80 g af maríhúana og 0,50 g af tóbaksblönduðu kannabisefni og að hafa um nokkurt skeið fram til þess dags ræktað greindar plöntur.

Telst þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974, sbr. lög nr. 13/1985, sbr. lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ofangreindar 30 kannabisplöntur, 6,80 g af maríhúana og 0,50 g af tóbaksblönduðu kannabisefni verði gerð upptæk, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233/2001. Þá er einnig krafist upptöku á 2 gróðurhúsalömpum, 2 viftum, 1 kolasíu og 2 vatnsdælum sem hald var lagt á, sbr. 7. mgr. 5. gr. sömu laga.“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Ákærði hefur þrívegis eða á árunum 2004, 2005 og 2006 gengist undir sektargreiðslu hjá lögreglustjóra vegna fíkniefnalagabrota.

Við ákvörðun refsingar er litið til greiðrar játningar ákærða. Þykir refsing hans hæfilega ákveðin fangelsi í 30 daga, en rétt þykir að fresta fullnustu refsingarinnar og skal hún falla niður að liðnum tveimur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 30 kannabisplöntum, 6,80 g af maríhúana, 0,50 g af tóbaksblönduðu kannabisefni, tveimur gróðurhúsalömpum, tveimur viftum, einni kolasíu og tveimur vatnsdælum.

Loks er ákærða gert að greiða 132.827 krónur í sakarkostnað, þar af þóknun skipaðs verjanda síns, E-kk-ef Á-kk-ef hdl., sem þykir hæfilega ákveðin 62.750 krónur að meðtöldum virðisaukaskatti.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, H-kk-nf F-kk-nf G-kk-nf, sæti fangelsi í 30 daga, en fullnustu refsingarinnar er frestað og skal hún falla niður að liðnum tveimur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 30 kannabisplöntum, 6,80 g af maríhúana, 0,50 g af tóbaksblönduðu kannabisefni, tveimur gróðurhúsalömpum, tveimur viftum, einni kolasíu og tveimur vatnsdælum.

Ákærði greiði 132.827 krónur í sakarkostnað, þar af þóknun skipaðs verjanda síns, E-kk-ef Á-kk-ef hdl., 62.750 krónur.

R-kvk-nf B-kvk-nf

Rétt endurrit staðfestir.

Héraðsdómur Reykjaness 17. 1. 2012
S-1400/2011

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 12. desember 2011 á hendur E-kk-þgf S-kk-þgf, kt. […], […], Reykjanesbæ, fyrir þjófnað, með því að hafa föstudaginn 4. mars 2011, stolið 500 ml flösku af Scottish Leader viskíi, að verðmæti 3.750 kr., úr verslun Vínbúðarinnar, Krossmóa 4, Reykjanesbæ.

Telst háttsemi þessi varða við 244. gr. almennra hegningarlaga nr. 19/1940.

Í málinu hefur E-kvk-nf S-kvk-nf hdl. lagt fram skaðabótakröfu fyrir hönd ÁTVR, kt. […]. Þess er krafist að ákærða verði gert að greiða ÁTVR bætur að fjárhæð 3.750 kr. auk vaxta samkvæmt 8. gr. laga nr. 38/2001 frá 4. mars 2011 til 2. júní 2011 en eftir það dráttarvexti skv. 1. mgr. 6. gr. sömu laga til greiðsludags. Að auki er krafist lögmannskostnaðar að fjárhæð 19.896 kr. auk virðisaukaskatts.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði krefst vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í október 1974. Samkvæmt sakarvottorði ákærða var hann dæmdur til að greiða sekt á árinu 2000 fyrir umferðarlagabrot og sviptur ökurétti. Á árinu 2003 var hann dæmdur fyrir fíkniefnalagabrot en var þó ekki gerð sérstök refsing. Á árinu 2005 var hann dæmdur í fangelsi í einn mánuð fyrir umferðarlagabrot og fíkniefnalagabrot og sviptur ökurétti ævilangt. Honum var einnig gert að greiða sekt. Í febrúar 2010 var hann dæmdur til greiðslu sektar fyrir brot á 244. gr. almennra hegningarlaga. Í febrúar 2011 var hann dæmdur til greiðslu sektar fyrir umferðarlagabrot og sviptur ökurétti. Að öllu virtu þykir refsing ákærða hæfilega ákveðin fangelsi í einn mánuð, en fresta skal fullnustu refsingarinnar og hún niður falla að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Af hálfu bótakrefjanda, ÁTVR, var þing ekki sótt og telst því bótakrafan felld niður, sbr. 2. mgr. 174. gr. laga nr. 88/2008.

Með vísan til 1. mgr. 218. gr. laga nr. 88/2008 ber að dæma ákærða til að greiða sakarkostnað, 48.820 króna þóknun verjanda síns, K-kk-ef S-kk-ef hæstaréttarlögmanns.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, E-kk-nf S-kk-nf, sæti fangelsi í einn mánuð, en fresta skal fullnustu refsingarinnar og hún niður falla að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði í sakarkostnað 48.820 króna þóknun verjanda síns, K-kk-ef S-kk-ef hæstaréttarlögmanns.

S-kvk-nf B-kvk-nf
S-1458/2011

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 20. desember 2011 á hendur Ó-kk-þgf Þ-kk-þgf, kt. […], […], „fyrir fjárdrátt, með því að hafa á tímabilinu frá 17. nóvember 2010 til 18. mars 2011, í samtals 13 skipti, er ákærði starfaði sem starfsmaður Olíuverslunar Íslands hf., kt. […], dregið sér fé og nýtt í eigin þágu, samtals kr. 200.336-, með því að útbúa tilhæfulausar bakfærslur í afgreiðslukerfi Olíuverslunarinnar. Sundurliðast fjárhæðirnar þannig:

1. 17. nóvember 2010 kr. 12.590-,

2. 22. nóvember 2010 kr. 18.101-,

3. 27. nóvember 2010 kr. 18.101-,

4. 1. desember 2010 kr. 18.101-,

5. 10. desember 2010 kr. 18.101-,

6. 4. janúar 2011 kr. 18.101-,

7. 21. janúar 2011 kr. 18.101-,

8. 26. janúar 2011 kr. 12.590-,

9. 9. febrúar 2011 kr. 13.310-,

10. 24. febrúar 2011 kr. 13.310-,

11. 9. mars 2011 kr. 13.310-,

12. 15. mars 2011 kr. 13.310-,

13. 18. mars 2011 kr. 13.310-,

Telst þessi háttsemi ákærða varða við 1. mgr. 247. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í febrúar 1951. Samkvæmt sakavottorði ákærða hefur hann ekki áður gerst sekur um refsiverða háttsemi. Hann hefur skýlaust játað brot sitt og er það virt honum til málsbóta. Einnig verður litið til þess að hann hefur greitt féð til baka. Að öllu þessu virtu þykir refsing ákærða hæfilega ákveðin fangelsi í einn mánuð, sem bundin verður skilorði eins og nánar greinir í dómsorði.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, Ó-kk-nf Þ-kk-nf, sæti fangelsi í 1 mánuð, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

S-kvk-nf B-kvk-nf
S-1596/2011

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 21. desember 2011 á hendur N-kk-þgf S-kk-þgf, kt. […], […], Reykjavík, „fyrir þjófnað, með því að hafa þann 26. apríl 2011, farið í verslunina 10-11, Hafnargötu 55, Reykjanesbæ, og stolið þaðan pakka af SS pylsum, 5 pökkum af súkkulaði döðlum, 1 stk. lambalæri, 2 pakkningum af grillkjöti, samtals að verðmæti kr. 7.900-, en ákærði setti vörurnar í tösku sem hann hafði meðferðis og gekk út úr versluninni.“

Þetta er talið varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu sakarkostnaðar.

Ákærði sótti ekki þing og boðaði ekki forföll en í fyrirkalli, sem var gefið út 13. janúar 2012 og birt 18. janúar 2012, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot hans rétt heimfært til refsiákvæða í ákærunni.

Ákærði er fæddur í október 1961. Samkvæmt sakavottorði hans nær sakaferill hans aftur til ársins 1993, en hann hefur hlotið fjölmarga dóma, m.a. fyrir þjófnað. Síðast hlaut ákærði dóm 18. maí 2011, fangelsi í tvo mánuði, fyrir gripdeild og þjófnað. Brot það sem ákærði er nú sakfelldur fyrir var framið fyrir téðan dóm og því ber að dæma honum hegningarauka samkvæmt 78. gr. almennra hegningarlaga, sbr. 77. gr. laganna. Það er mat dómara að brot það sem ákærði er nú sakfelldur fyrir hefði ekki haft áhrif á ákvörðun refsingar í framangreindum dómi.

Í fyrirkalli óskaði ákærði eftir því að K-kk-nf S-kk-nf hrl. yrði skipaður verjandi hans og verður ákærði dæmdur til að greiða í sakarkostnað þóknun hans, sem þykir hæfilega ákveðin 37.650 krónur, að meðtöldum virðisaukaskatti.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærða, N-kk-þgf S-kk-þgf, er ekki gerð sérstök refsing í máli þessu.

Ákærði greiði þóknun skipaðs verjanda síns, K-kk-ef S-kk-ef hæstaréttarlögmanns, að fjárhæð 37.650 krónur.

S-kvk-nf B-kvk-nf
S-1/2012

Mál þetta, sem dómtekið var 2. febrúar 2012, er höfðað með ákæru ríkissaksóknara, útgefinni 28. desember 2011, á hendur S-kvk-þgf E-kvk-þgf Á-kvk-þgf, kt. 000000-0000, Skógarbraut 930, Reykjanesbæ „fyrir umferðarlagabrot og ranga skýrslugjöf, með því að hafa miðvikudaginn 21. september 2011, ekið bifreiðinni MF-108, suður Njarðarbraut við Borgarveg í Reykjanesbæ, svipt ökuréttinum og þegar lögregla hafði afskipti af akstri ákærðu á Njarðarbraut framvísaði hún, í blekkingarskyni, debetkorti með nafni systur sinnar Ö-kvk-ef K-kvk-ef Á-kvk-ef, kennitala 000000-0000, og skýrði lögreglu í kjölfarið ítrekað rangt frá nafni sínu með því að gefa upp nafn systur sinnar. Seinna sama dag kom ákærða á lögreglustöðina við Hringbraut 130 í Reykjanesbæ, framvísaði þá ökuskírteini systur sinnar, Ö-kvk-ef K-kvk-ef Á-kvk-ef, kennitala 000000-0000, sagðist hafa verið að aka bifreiðinni á ofangreindum tíma og skýrði lögreglu ítrekað rangt frá nafni sínu með því að gefa upp nafn systur sinnar.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987 og 1. mgr. 146. gr. almennra hegningarlaga nr. 19/1940, sbr. 5. mgr. 15. gr. lögreglulaga nr. 90/1996.

Þess er krafist að ákærða verði dæmda til refsingar og til greiðslu alls sakarkostnaðar“

Um málavaxtalýsingu er skírskotað til ákæru.

Ákærða játaði brot sitt skýlaust fyrir dóminum eins og því er lýst í ákæru. Þykir með játningu ákærðu sem á sér stoð í gögnum málsins sannað að ákærða hafi gerst sek um þá háttsemi sem ákært er fyrir og er brot ákærðu rétt heimfært til refsiákvæða í ákærunni.

Ákærða er fædd 1988. Samkvæmt sakavottorði gekkst hún undir greiðslu sektar og sviptingu ökuréttar í sex mánuði hjá lögreglustjóra 20. júní 2011 vegna ölvunaraksturs.

Við ákvörðun refsingar er litið til þess að ákærða hefur játað brot sitt greiðlega. Þykir refsing hennar hæfilega ákveðin fangelsi í 30 daga. Með hliðsjón af því að ákærði hefur ekki áður gerst sek um hegningarlagabrot og hefur leitað sér aðstoðar við áfengisvanda sínum þykir rétt að fresta fullnustu refsingarinnar og ákveða að hún falli niður að liðnum tveimur árum frá uppkvaðningu dómsins að telja haldi ákærða almennt skilorð 57. gr. almennra hegningarlaga nr. 19/1940.

Ákærða greiði þóknun skipaðs verjanda síns, L-kvk-ef V. J-kvk-ef hrl., sem þykir hæfilega ákveðin 69.025 krónur að meðtöldum virðisaukaskatti. Annar sakarkostnaður hlaust ekki af meðferð málsins.

R-kvk-nf B-kvk-nf héraðsdómari kveður upp dóminn.

Dómsorð:

Ákærða, S-kvk-nf E-kvk-nf Á-kvk-nf, sæti fangelsi í 30 daga, en fullnustu refsingarinnar er frestað og skal hún falla niður að liðnum tveimur árum frá uppkvaðningu dómsins að telja haldi ákærða almennt skilorð 57. gr. almennra hegningarlaga nr. 19/1940.

Ákærða greiði þóknun skipaðs verjanda síns, L-kvk-ef V. J-kvk-ef hrl., 69.025 krónur.

R-kvk-nf B-kvk-nf
S-240/2012

Mál þetta, sem dómtekið var í dag, er höfðað með ákæru Lögreglustjórans á Suðurnesjum, útgefinni í dag, á hendur Z-x-x P-x-x, fæðingardagur 13. febrúar 1982, írönskum ríkisborgara, „fyrir skjalafals, með því að hafa, miðvikudaginn 28. mars 2012, við vegabréfaeftirlit lögreglu í flugstöð Leifs E-kk-ef, á leið sinni til Toronto, Kanda, framvísað við lögreglu, í blekkingarskyni, ítölsku vegabréfi nr. E148741 á nafni M-x-x M-x-x P-x-x, fd. 24.10.1988, sem reyndist breytifalsað, þ.e.a.s. að búið var að skipta út upprunalegri mynd vegabréfsins fyrir mynd af ákærðu.

Telst þessi háttsemi ákærðu varða við 1. mgr. 155. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.“

Ákærða játaði brot sitt skýlaust fyrir dóminum eins og því er lýst í ákæru. Var farið með málið samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga. Þykir með játningu ákærðu, sem á sér stoð í öðrum gögnum málsins, sannað að ákærða hafi gerst sek um þá háttsemi sem ákært er fyrir og er brot ákærðu rétt heimfært til refsiákvæða í ákærunni.

Ákærða hefur ekki sætt refsingu hér á landi svo vitað sé. Með hliðsjón af því og að hún hefur gengist við broti sínu þykir refsing ákærðu hæfilega ákveðin fangelsi í 30 daga. Ekki þykir fært að skilorðsbinda refsinguna.

Samkvæmt 1. mgr. 218. gr. laga nr. 88/2008 ber ákærðu að greiða sakarkostnað málsins sem er þóknun skipaðs verjanda hennar, B-kk-ef H-kk-ef hæstaréttarlögmanns, sem þykir hæfilega ákveðin 100.400 krónur að meðtöldum virðisaukaskatti.

Dóm þennan kveður upp J-kk-nf H-kk-nf, héraðsdómari.

Dómsorð:

Ákærða, Z-x-x P-x-x, sæti fangelsi í 30 daga.

Ákærða greiði kostnað sakarinnar, sem er málsvarnarlaun skipaðs verjanda hans, B-kk-ef H-kk-ef hrl., 100.400 krónur.

J-kk-nf H-kk-nf
S-261/2012

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum í dag á hendur B-x-x A-x-x S-x-x, fæddum 15. maí 1986, eþíópískum ríkisborgara, fyrir misnotkun skjala, með því að hafa, miðvikudaginn 28. mars 2012, framvísað við lögreglu á Keflavíkurflugvelli, í blekkingarskyni, í kjölfar komu sinnar til Íslands, með flugi SK4787 frá Osló, norsku vegabréfi nr. [...] á nafni J-x-x A-x-x M-x-x, fd. 03.03.1988.

Telst þessi háttsemi ákærða varða við 1. mgr. 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er krafist vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Samkvæmt dómaframkvæmd þá þykir refsing ákærða hæfilega ákveðin fangelsi í einn mánuð. Með vísan til eðli brotsins og hliðsjón af almennum varnaðaráhrifum refsinga eru ekki efni til að skilorðsbinda refsinguna.

Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins. Um er að ræða þóknun verjanda hans sem er hæfilega ákveðin 87.850 krónur, að meðtöldum virðisaukaskatti.

Dóm þennan kveður upp S-kk-nf S-kk-nf, héraðsdómari.

D ó m s o r ð:

Ákærði B-x-x A-x-x S-x-x sæti fangelsi í 30 daga að frádregnum 3 dögum sem ákærði hefur verið í haldi vegna rannsóknar á landamærum.

Ákærði greiði í sakarkostnað 87.850 króna þóknun verjanda síns U-kk-ef S-kk-ef B-kk-ef héraðsdómslögmanns.

S-kk-nf S-kk-nf